CELEX: 62016TA0526
Language: da
Date: 2018-12-14 00:00:00
Title: Sag T-526/16: Rettens dom af 14. december 2018 — FZ m.fl. mod Kommissionen (Personalesag — tjenestemænd — ændring af vedtægten — forordning (EU, Euratom) nr. 1023/2013 — stillingstyper — overgangsregler vedrørende indplacering i stillingstyper — artikel 30 i bilag XIII til vedtægten — administratorer i en overgangsstilling (AD 13) — administratorer (AD 12) — forfremmelse i henhold til vedtægtens artikel 45 udelukkende tilladt i karriereforløb, der svarer til den besatte stillingstype — adgang til stillingstypen »kontorchef eller tilsvarende« eller til stillingstypen »konsulent eller tilsvarende« udelukkende i medfør af proceduren i vedtægtens artikel 4 og artikel 29, stk. 1 — ligebehandling — tab af retten til forfremmelse til den højere lønklasse — berettiget forventning)

11.3.2019   
            
            
               DA
            
            
               Den Europæiske Unions Tidende
            
            
               C 93/44
            
         
      Rettens dom af 14. december 2018 — FZ m.fl. mod Kommissionen
      (Sag T-526/16) (1)
      
      ((Personalesag - tjenestemænd - ændring af vedtægten - forordning (EU, Euratom) nr. 1023/2013 - stillingstyper - overgangsregler vedrørende indplacering i stillingstyper - artikel 30 i bilag XIII til vedtægten - administratorer i en overgangsstilling (AD 13) - administratorer (AD 12) - forfremmelse i henhold til vedtægtens artikel 45 udelukkende tilladt i karriereforløb, der svarer til den besatte stillingstype - adgang til stillingstypen »kontorchef eller tilsvarende« eller til stillingstypen »konsulent eller tilsvarende« udelukkende i medfør af proceduren i vedtægtens artikel 4 og artikel 29, stk. 1 - ligebehandling - tab af retten til forfremmelse til den højere lønklasse - berettiget forventning))
      (2019/C 93/54)
      Processprog: fransk
      
         Parter
      
      
         Sagsøgere: FZ og 9 andre sagsøgere, hvis navne er opført i bilaget til dommen (ved advokaterne T. Bontinck og A. Guillerme)
      
         Sagsøgt: Europa-Kommissionen (først ved J. Currall og G. Gattinara, derefter ved G. Gattinara og C. Berardis-Kayser og endelig ved G. Berscheid, G. Gattinara og L. Radu Bouyon, som befuldmægtigede)
      
         Intervenienter til støtte for sagsøgte: Europa-Parlamentet (først ved N. Chemaï og M. Dean, derefter ved L. Deneys, J. Steele og J. Van Pottelberge, som befuldmægtigede) og Rådet for Den Europæiske Union (først ved M. Bauer og E. Rebasti, derefter ved M. Bauer et R. Meyer, som befuldmægtigede)
      
         Sagens genstand
      
      Søgsmål støttet på artikel 270 TEUF med påstand om annullation af Kommissionens afgørelser, hvorved denne institutions ansættelsesmyndighed indplacerede sagsøgerne i stillingstyperne »administrator i en overgangsstilling« eller »administrator« med den konsekvens, at de, med virkning fra den 1. januar 2014, mistede deres ret til forfremmelse til den højere lønklasse, således som disse afgørelser blev bekræftet ved afgørelserne fra den nævnte myndighed af 3. juli, 17. juli og 6. august 2014.
      
         Konklusion
      
      
                  1)
               
               
                  Europa-Kommissionen frifindes.
               
            
                  2)
               
               
                  FZ og de øvrige tjenestemænd ved Europa-Kommissionen, hvis navne er opført i bilaget, betaler sagsomkostningerne.
               
            
                  3)
               
               
                  Europa-Parlamentet og Rådet for Den Europæiske Union bærer hver deres egne omkostninger.
               
            
         (1)  EUT C 7 af 12.1.2015 (sag oprindeligt registreret ved EU-Personaleretten under sagsnr. F-113/14 og overført til Den Europæiske Unions Ret den 1.9.2016).